Draga Evan Hansen - Val Emmich, Steven Levenson, Benj Pasek, Justin Paul
Draga Evan Hansen, Astazi va fi o zi nemaipomenita si iata de ce… Cand o scrisoare care nu ar fi trebuit sa fie vazuta de nimeni il implica pe Evan Hansen in drama unei familii care isi pierde fiul, adolescentul primeste sansa vietii lui, aceea de a apartine. Trebuie doar sa sustina o minciuna pe care nu a intentionat niciodata sa o spuna, anume ca un pusti despre care toata lumea stia ca are multe probleme personale, Connor Murphy, este prietenul lui cel mai bun. Dintr-odata, Evan nu mai este invizibil, nici macar pentru fata visurilor lui. Iar parintii lui Connor Murphy il primesc in frumoasa lor casa din cealalta parte a orasului de parca ar face parte din familie, disperati sa afle mai multe despre enigmaticul lor fiu, de la cel mai apropiat prieten al acestuia. Pe masura ce Evan este atras si mai mult in acest vartej de furie, regret si confuzie, isi da seama ca lucrul pe care il face nu poate fi bun. Dar daca prin asta ajuta niste oameni, cat de gresit poate fi? Desprins de-acum din mrejele anxietatii sale debilitante, acest Evan nou are un scop. Si un website. Este increzator. Este un fenomen viral. Fiecare zi este nemaipomenita. Pana cand adevarul risca sa iasa la iveala, iar adolescentul se confrunta cu cel mai mare obstacol al lui: propria persoana. O minciuna nevinovata duce la adevaruri complicate in aceasta poveste emotionanta si matura despre durere, autenticitate si lupta pentru a apartine, intr-o perioada epoca in care conectarea este instantanee si izolarea, profunda. \n \n Astazi va fi o zi nemaipomenita si iata de ce: pentru ca tii in mana aceasta carte. Draga Evan Hansen este o analiza extrem de profunda a durerii, a depresiei si a nenumaratelor moduri in care putem fi prezenti (sau nu) pentru cei din jurul nostru, fara sa ne dam mereu seama. - David Arnold, autorul cartilor Kids of Appetite, Mosquitoland si The Strange Fascinations of Noah Hypnotik, bestselleruri New York Times Acest roman este o minunata reinventare a unei opere de arta deja extraordinare. Este real si nu exista niciun dubiu ca va ajunge la inimile cititorilor de toate varstele. - Jodi Picoult, autoarea cartilor O viata de rezerva si A Spark of Light, best selleruri New York Times Excelentul musical va va face sa plangeti la fel de mult si sub forma de carte. - Entertainment Weekly O poveste extrem de autentica, spusa la persoana I, despre dinamica familiala, despre importanta generozitatii si despre drama de a nu te regasi ca adolescent... Un must-read. - Publishers Weekly Chiar si sub forma de carte, povestea lui Evan Hansen canta. O lectura obligatorie mai ales pentru cei care au avut vreodata nevoie sa fie descoperiti. - Becky Albertalli, autoarea cartii Simon si planul Homo Sapiens